text: Blå flag er hejst
  05 juni 2012 kl. 15.47
  Selv om juni endnu ikke har budt på særligt varmt vejr, så er mange badestrande klar med det blå flag.
  I dag kom flaget til tops på otte strande i Aabenraa Kommune.
  Det blå flag er et kvalitetsstempel fra Friluftsrådet til de strande, der gør en ekstra indsats for at beskytte miljøet og højne standarden.
  Flaget er også badegæsternes garanti for, at vandkvaliteten er i orden.
  